钦定古今图书集成/明伦汇编/闺媛典/第251卷 > 陈应奎妻李氏
## 钦定古今图书集成/明伦汇编/闺媛典/第251卷 > 陈应奎妻李氏

按《弋阳县志》：“李氏，名长玉，幼晓字义，熟读《列女传》。年
十六适陈应奎，三年生子泓，甫晬而奎没，家徒四壁，
戚属咸劝再适，不从，终夜哭泣，期死。姑知之，寝食相
随。氏恐病姑，迺剪发告天曰：‘两世一子，不绝如线，苟
不拂吾志，敢求死乎’？乃罢。会祖姑徐氏病，旦夕吁天
愿以身代，疾乃愈。及泓出就傅，夜归必篝灯授书，自”
执纺绩伴之。后泓为郡庠生，有声。氏年六十馀卒。事
闻，“旌表。”